١١.٢٢.٦٣ (زنجیرەی تەلەڤزیۆنی)
١١٫٢٢٫٦٣ زنجیرەیەکی ئەمریکی زانستی خەیاڵییە، بنچینەی گرتووە لە کتێبی ١١/٢٢/٦٣ لەنووسینی ستێفن کینگ، و پێکھاتووە لە ھەشت ئەڵقە. جەی جەی ئابرامس یەکێک بووە لە بەرھەمھێنەرە جێبەجێکارەکانی زنجیرەکە. زنجیرەکە لەنواندنی جەیمس فڕانکۆ، سارا گۆردن، جۆش دوھامل و کریس کووپەرە. یەکەم ئەڵقەی زنجیرەکە لە ١٥ی شوباتی ٢٠١٦ لەسەر تۆڕی زنجیرەیی (ھولو) پەخش کرا و پێشوازییەکی باشی لێکرا.

چیڕۆک 
جەیک ئێپینگ (جەیمس فڕانکۆ)، مامۆستایەکی زمانی ئینگلیزی لە مەینەوە، چانسی ئەوەی پێدەدرێ کە بگەڕێتەوە تەکساس بۆ ساڵی ١٩٦٠، لەلایەن ھاوڕێ کۆنەکەی ئاڵ تێمپلتن (کریس کووپەر). دوای ئەوەی ڕازیدەبێ تا ئەمکارە ئەنجامبدات ھەڵدەستێ بەدەستپێکردنی ھەوڵەکانی بۆ ئەوەی نەھێڵێ سەرۆک جۆن کێنیدی بکوژرێ و ھەوڵەکانی چڕ دەکاتەوە بۆ ڕێگریکردن لەم ڕووداوە، لەھەمان کاتدا لەگەڵ ژیانی ئەوکاتە لێڕادێت و پەیوەندی خۆشەویستی درووست دەکات لەگەڵ سەیدی دەنھیڵ (سارا گۆردن) کە دەکرێ ببێتە ھۆی ئەوەی ئامانجە سەرەکییەکەی لەیاد بچێتەوە.

ئەکتەران و ڕۆڵەکانیان 
 جەیمس فڕانکۆ لەڕۆلی جەیک ئێپینگ/جەیک ئەمێرسن
 کریس کووپەر لەڕۆڵی ئاڵ تێمپڵتن
 سارا گۆردن لەڕۆڵی سەیدی دەنھیڵ
 لوسی فڕای لەڕۆڵی مارینا ئۆسوالد
 دانیێل وێبەر لەڕۆلی لی ھارڤی ئۆسوالد
 جیۆرج مکەی لەڕۆلی بیل تورکۆت
 جۆش دوھامل لەڕۆلی فڕانک دەنینگ

کاردانەوەی ڕەخنەگران 
زنجیرەکە بەشێوەیەکی گشتی ڕای پۆزەتیڤانەی وەرگرت لەلایەن ڕەخنەرگرانەوە. وێبسایتی Rotten Tomatoes ڕێژەی %٨٠ی بە زنجیرەکە دا. وێبسایتی IMDBیش نمرەی ٨٫٧/١٠ی بە زنجیرەکەدا و جێگیری کرد لە ٢٥٠ باشترین زنجیرەکەی مێژوو، وێبسایتی MetaCritic لەسەر ١٠٠ ٦٨ی بە زنجیرەکەدا.

سەرچاوەکان 

بەرنامە تەلەڤیزیۆنییەکان بە زمانی ئینگلیزی
زنجیرە تەلەڤیزیۆنییە وروژێنەرە ئەمریکییەکان
ئەو زنجیرە تەلەڤیزیۆنییانەی کە تەلەڤیزیۆنی واڕنەر بڕۆز بەرھەمیھێناوە